SELETUSKIRI

Üldjuhul võimaldab (majandus)tegevuslube ehitusseaduse kohastest kasutuslubadest lihtsasti eristada asjaolu, et kui esimesed antakse tegutsemiseks teatud tegevusalal, siis teised on seotud teatud konkreetse objekti kasutamisega. Samas eksisteerib hulk tegevuslube, mis antakse tegutsemiseks konkreetses tegevuskohas või konkreetset ettevõtet kasutades, millisel juhul tuleks eristamiseks vaadata loa eesmärki. Kasutusloa esmane eesmärk on tuvastada, kas valminud ehitis või selle osa vastab ehitusloa või kirjaliku nõusoleku taotlemisel esitatud ehitusprojektile (EhS § 32 lg 11). Selliselt mõistetud kasutusloa reguleerimisese eristub selgesti tegevusloa reguleerimisesemest. Samas võib kasutusloa andmisel kontrollida ka seda, kas valminud ehitis või selle osa vastab ehitisele ettenähtud nõuetele ja seda võib kasutada vastavalt kavandatud kasutamise otstarbele (EhS § 32 lg 1), kusjuures vastus neile küsimustele võib olla negatiivne ka juhul, kui ehitusprojektist ei ole kõrvale kaldutud. 
Kuna ehitise kasutusloa olemasolu ja ehitise kasutamine vastavalt kasutusloas määratud otstarbele on olulised asjaolud, mida kontrollitakse enne tegevuse registreerimist, siis antud juhul on mõistlik küsida OÜ-lt Pranko enne tegevusloa kehtivuse alustamist andmeid Kreenholmi 8b hoone kasutusloa kohta.
Kuna ehitise kasutusloa olemasolu ja ehitise kasutamine vastavalt kasutusloas määratud otstarbele on olulised asjaolud, mida kontrollitakse enne tegevuse registreerimist, siis tuleks Linna Arenduse ja Ökonoomika Ametil pöörata erilist tähelepanu Kreenholmi 8b hoone kasutusloa olemasolule enne tegevusloa kehtivuse alustamist.

